ખ્યાતનામ એક્ટ્રેસ શ્રીદેવીના મોત મામલે એક નવો આશ્ચર્યજનક ખુલાસો થયો છે. તેમના પ્રશંસકોને આઘાત અને નિરાશા પહોંચાડે તેવા એક ફોરેન્સિક અહેવાલમાં જણાવાયું છે કે શ્રીદેવીનું મોત હોટેલમાં શરાબના નશામાં બાથટબમાં પડીને થયું છે. હવે આ સમગ્ર મામલો કાયદાકીય પ્રક્રિયામાં અટવાતાં તેમનો મૃતદેહ મુંબઈ લાવવામાં વધુ વિલંબ થયો હતો. પરંતુ હવે બધી જ પ્રક્રિયા લગભગ પૂર્ણ થઈ ગઈ છે તેથી હવે શ્રીદેવીનાં પાર્થિવ દેહને ભારત લાવવાનો માર્ગ મોકળો થઈ ગયો છે.